VŠEOBECNÉ OBCHODNÉ PODMIENKYSTATUS 02/2022

I. Všeobecne – Ústne dodatočné dohody – Ponuky
1. Pre akékoľvek naše dodávky a služby (ďalej len „Služby“) platia výhradne nasledujúce Všeobecné Obchodné Podmienky(ďalej len „Obchodné Podmienky“). Neakceptujeme odporujúce, odlišujúce sa a/alebo zmluvné podmienky, ktoré nie sú uvedené
v našich Obchodných Podmienkach, pokiaľ nie je výslovne písomne dohodnuté inak. To platí aj v prípade, keď bez výhrad
vykonávame dodávky produktov a služieb s vedomosťou o odporujúcich, odlišných podmienkach alebo podmienkach, ktoré nie
sú uvedené v našich Obchodných Podmienkach, alebo ak sa vo svojej požiadavke, objednávke alebo v akomkoľvek inom
kontexte pri plnení zmluvy odvolávate na uplatňovanie iných obchodných podmienok.
2. Naše Obchodné Podmienky platia len pre podnikateľov podľa § 2 ods. 2 Obchodného zákonníka.
3. Naši predajcovia nie sú oprávnení uzatvárať ústne dodatočné dohody.
4. Pokiaľ nie je výslovne dohodnuté inak, naše ponuky na dodávky, ceny a služby nie sú záväzné. Objednávka sa pre nás stáva
záväznou až po jej písomnom potvrdení alebo po konkludentnom (bezvýhradnom) prijatí bez potvrdenia, a to poskytnutím
plnenia alebo vystavením faktúry.
5. Všetky zmluvy uzatvorené s vami sú s odkladacou podmienkou, že budú udelené potrebné vývozné licencie, resp. neexistujúžiadne protichodné prekážky vzhľadom na našu pozíciu exportéra, resp. nie sú v rozpore žiadne vývozné predpisy, ktoré musia
naši dodávatelia dodržiavať.
6. Pokiaľ nie je výslovne dohodnuté inak, ilustrácie, výkresy, výpočty a iné podklady týkajúce sa produktov, aplikácií alebo
projektov, ktoré obsahujú cenné know-how alebo cenné informácie, zostávajú naším výhradným vlastníctvom a podliehajú
našim autorským právam, aj keď sú vám odovzdané; nesmú byť rozmnožované ani sprístupnené tretím stranám bez nášho
predchádzajúceho písomného súhlasu.

II. Dodanie – Termín dodania – Predĺženie dodacej lehoty – Čiastkové plnenie
1. Ak nie je výslovne dohodnuté inak, dohodnuté termíny dodávok a služieb nie sú pevnými lehotami.
2. Dodacia lehota a servisná lehota začína plynúť až po vyjasnení všetkých detailov týkajúcich sa predmetu záväzku a po
dohode oboch zmluvných strán týkajúcej sa všetkých podmienok predmetnej zmluvy. Predpoklady na dodržanie dodacích lehôta servisných lehôt sú nasledovné:- všetky dokumenty, ktoré máte poskytnúť, nám boli doručené riadne a včas vo vopred dohodnutom termíne;- všetky schválenia a povolenia, ktoré máte poskytnúť, boli vydané včas vo vopred dohodnutom termíne;- vaše zmluvné záväzky, najmä platobné záväzky, boli splnené v plnom rozsahu a včas.
3. Pokiaľ nie je výslovne dohodnuté inak, dodacia lehota sa považuje za dodržanú, ak tovar opustil náš závod v dohodnutej
dodacej lehote.
4. Dodacia a servisná lehota sa primerane predĺži, ak:- nedodržanie dodacej a servisnej lehoty nastalo z dôvodu vyššej moci, to znamená z dôvodu výskytu nepredpokladanej
udalosti, na ktorú nemáme vplyv, nespôsobili sme jej vznik a za ktorú nenesieme zodpovednosť, napr. úradné nariadenia a
opatrenia (bez ohľadu na to, či sú platné alebo neplatné), vojny, revolúcie, embargá, pandémie, epidémie, požiar, zemetrasenie,
záplavy, búrky, výbuchy alebo iné prírodné katastrofy). Platí to aj vtedy, keď takáto udalosť nastala počas oneskorenia dodávky
alebo u nášho subdodávateľa;- potrebné schválenia, povolenia alebo dokumentácia od tretích strán, ktoré máte poskytnúť, nie sú prezentované riadne a včas
vo vopred dohodnutom termíne;- potrebné špecifikácie ste neposkytli včas vo vopred dohodnutom termíne.
5. Pokiaľ je to primerané, máme nárok na čiastkové dodávky a služby, ktoré môžeme fakturovať v každom prípade samostatne.
6. V prípade, že sa dodávka oneskorí na základe vašej žiadosti alebo v dôsledku okolností, ktoré ste spôsobili alebo za ktoré
zodpovedáte, sme oprávnení vám účtovať po preukázaní pripravenosti zásielky na odoslanie náklady spojené so skladovaním,
najmenej však 0,5 % z fakturovanej sumy za každý začatý týždeň, maximálne však 10 % z fakturovanej sumy. Obe zmluvné
strany môžu preukázať, že vznikli vyššie, nižšie alebo žiadne náklady na skladovanie. Naše právo na odstúpenie od zmluvy anárok na náhradu škody tým zostávajú nedotknuté.

1. Ak z dôvodu vyššej moci nie je možné poskytnúť plnenie dodávky a/alebo služby ani v primerane predĺženej lehote (viďčlánok II. ods. 4), obe zmluvné strany sú oprávnené úplne alebo čiastočne odstúpiť od zmluvy. To isté platí aj pri dodatočnejnemožnosti plnenia zmluvy, ktorú nemôžeme ovplyvniť a za ktorú nenesieme zodpovednosť. Za takéto odstúpenie nie jeoprávnená žiadna zo zmluvných strán požadovať náhradu škody. Ak jedna strana zamýšľa odstúpiť od zmluvy z vyššie
uvedených dôvodov, musí o tom bezodkladne informovať druhú zmluvnú stranu.
2. Od našej povinnosti poskytnutia plnenia sme oslobodení, ak nám bez nášho zavinenia nebude včas dodaný správny tovar
potrebný na plnenie nášho záväzku vyplývajúceho zo zmluvy.

IV. Výhrada vlastníckeho práva
1. Vyhradzujeme si vlastnícke právo na všetok zakúpený tovar až do úplného zaplatenia všetkých vašich záväzkov (splatných
aj nesplatných), ktoré vyplývajú z aktuálneho obchodného vzťahu s našou spoločnosťou. To platí aj v prípade, ak bola
uskutočnená aj čiastková platba za určitý vami uvedený tovar. Ak je výhrada vlastníckeho práva spojená s osobitnými
predpokladmi alebo formálnymi požiadavkami platnými vo vašej krajine, ste povinní nás o tejto skutočnosti informovať azabezpečiť splnenie týchto podmienok na vaše náklady.
2. V prípade podstatného porušenia povinností vyplývajúcich zo zmluvy, najmä povinnosti zaplatiť kúpnu cenu za objednaný
tovar, naša spoločnosť je oprávnená odstúpiť od zmluvy a požadovať vrátenie tovaru. Súčasťou žiadosti o vrátenie tovaru je aj
vyhlásenie o odstúpení od zmluvy. Ak ste v omeškaní s úhradou kúpnej ceny je našim právom (nie povinnosťou) poskytnúť Vám
primeranú dodatočnú lehotu na jej úhradu. Poskytnutím dodatočnej lehoty na úhradu splatnej kúpnej ceny sa však nevzdávame
našich oprávnených nárokov (napr. práva odstúpiť od zmluvy).

–1–

896034.000.AA · SK · K22 · Replaces K20

III. Vyššia moc – Odstúpenie od zmluvy – Zlyhanie dodávateľa

3. V prípade splynutia, zmiešania alebo spracovania tovaru platí, že sa tak môže uskutočniť v našom mene ako výrobcu, ale
bez toho, aby nám z toho vznikli akékoľvek povinnosti či záväzky. Ak dôjde k zániku nášho výlučného vlastníckeho práva
v dôsledku splynutia, zmiešania alebo spracovania, platí, že nadobudneme spoluvlastnícke právo k novo vzniknutej veci, pričom
podiely k novo vzniknutej veci budú určené so zreteľom na hodnotu dodaných zložiek každým spoluvlastníkom v čase splynutia,
zmiešania alebo spracovania. Tovary, ktoré sú v podielovom spoluvlastníctve skladujete na vlastné náklady, ktorých náhradu nie
ste oprávnený od nás požadovať.
4. Distribútori sú oprávnení realizovať ďalší predaj tovaru v rámci bežnej obchodnej činnosti až do odvolania tohto práva. Právona ďalší predaj sme oprávnení jednostranne a s okamžitou platnosťou odvolať, ak(a) zastavíte alebo pozastavíte akékoľvek platby voči nám,(b) ste v omeškaní s úhradou akejkoľvek platby voči nám alebo(c) po uzatvorení zmluvy nastanú také skutočnosti, ktoré odôvodňujú záver o tom, že došlo k zhoršeniu finančnej situácie na
vašej strane alebo dospejeme k odôvodnenému presvedčeniu, že sú tu iné skutočnosti ohrozujúce vaše plnenie zo zmluvy.
Vo vzťahu k tovaru v podielovom spoluvlastníctve, platí, že na našu spoločnosť ste postúpili všetky pohľadávky voči tretím
osobám z ďalšieho predaja tohto tovaru alebo z akéhokoľvek iného právneho dôvodu, vo výške fakturačnej hodnoty
zodpovedajúceho tovaru. Zmluvu o postúpení, príp. iné vyhlásenie preukazujúce postúpenie práv k tovaru v podielovom
spoluvlastníctve ste povinní vyhotoviť v písomnej podobe a predložiť nám ju na základe našej žiadosti. V tejto súvislosti platí, že
aj napriek postúpeniu ste odvolateľne oprávnení vymáhať postúpené pohľadávky voči tretej strane v rámci bežnej obchodnejčinnosti vo vašom mene a na náš účet. Toto oprávnenie na inkaso môže byť odvolané z rovnakých dôvodov ako právo na ďalší
predaj.
5. Zálohy a zabezpečovacie prevody vo vzťahu k tovaru nie sú povolené. Ak bolo voči vám začaté konkurzné konanie,
reštrukturalizačné konanie, exekučné konanie alebo akékoľvek iné konanie, ktorého účelom je zaistenie majetku, ako aj v
prípade iných dispozícií s majetkom alebo zásahov zo strany tretích osôb, ste povinní nás o tejto skutočnosti bezodkladne
informovať.
6. Na vašu žiadosť, avšak vždy podľa vlastného uváženia môžeme uvoľniť zábezpeku poskytnutú v náš prospech, pokiaľ jej
hodnota presahuje zabezpečovaný záväzok o viac ako 10 %.

V. Prechod rizika – Incoterms – Prepravné poistenie
1. Pokiaľ nie je výslovne dohodnuté inak, dodanie sa uskutoční „zo závodu“, čiže „ex-works“ (Incoterms v platnom znení, vsúčasnosti Incoterms 2020) na mieste uvedenom v našej ponuke alebo v našom prijatí, alebo ak v našej ponuke alebo našom
prijatí nie je uvedené žiadne miesto, tak z Neuhausen Germany alebo zo sídla našej spoločnosti.
2. Ak nie je výslovne dohodnuté inak, nebezpečenstvo náhodnej skazy alebo náhodného zhoršenia produktov prechádza na
vás ihneď po odovzdaní produktov na prepravu, najneskôr vtedy, keď produkty opustia náš expedičný sklad. To platí aj v
prípade, že prepravu obstaráva naša spoločnosť. Ak sa odoslanie zásielky oneskorí z dôvodov na vašej strane, riziko náhodnej
skazy alebo náhodného zhoršenia produktov prechádza na vás od okamihu, od ktorého sme vám oznámili, že produkty sú
pripravené na odoslanie.
3. Ak sú v zmluve použité medzinárodne používané klauzuly týkajúce sa prepravy a prechodu nebezpečenstva náhodnej skazya náhodného zhoršenia produktov, budú sa uplatňovať podľa medzinárodných pravidiel pre výklad obchodných podmienok(Incoterms v platnom znení, v súčasnosti Incoterms 2020).
4. Poistenie prepravy zabezpečíme len na základe vzájomnej dohody zmluvných strán a na vaše náklady.

1. Pokiaľ nie je výslovne dohodnuté inak, akosť a použiteľnosť produktov sú upravené výlučne a úplne v technickom liste alebov návode na použitie či prevádzku príslušného produktu dodávaného spolu s produktom.
2. Pokiaľ nebolo medzi zmluvnými stranami výslovne dohodnuté niečo iné, v prípade uplatnenia požiadavky na dodatočné
plnenie (oprava alebo dodatočné dodanie produktov) si naša spoločnosť vyhradzuje právo zvoliť nákladovo najvýhodnejšiu
alternatívu, pokiaľ táto alternatíva nie je na vašu ujmu.
3. Na akékoľvek dodatočné plnenie z našej strany nejestvuje nárok (ide o prejav našej dobrej vôle), pokiaľ nebolo písomne
dohodnuté inak alebo ak sme výslovne vopred písomne neuznali nárok na dodatočné plnenie voči vám, resp. sme tento nárok
uznali v súvislosti s požiadavkou na dodatočné plnenie.
4. Pokiaľ sa nároky z vád preukážu ako oprávnené, znášame náklady potrebné za účelom dodatočného plnenia, pokiaľ to prenás nebude predstavovať neprimerané alebo neúmerné zaťaženie.
5. Pokiaľ sa náklady potrebné na dodatočné plnenie zvýšia z dôvodu, že tovar sa nachádza na inom mieste než na mieste
plnenia podľa zmluvy, všetky súvisiace dodatočné náklady znášate vy.
6. Reklamácie z dôvodu neúplnej alebo nesprávnej dodávky je potrebné u nás uplatniť písomne bezodkladne, najneskôr však
do jedného týždňa od dodania (zjavné vady) alebo po objavení vady (skryté vady). V opačnom prípade je uplatnenie nárokov
vyplývajúcich z vád dodaného tovaru vylúčené a žiadne nároky vám nebudú priznané.
7. Uskutočnenie prehliadky tovaru riadne a bezodkladne po jeho dodaní je predpokladom na uplatnenie nárokov vyplývajúcich
z vád tovaru. Akékoľvek zákonné ustanovenia, ktoré by obmedzovali alebo zmierňovali vašu inšpekčnú a notifikačnú povinnosť
sa neuplatňujú.
8. Nároky vyplývajúce z vád si môže druhá zmluvná strana uplatniť najneskôr v lehote 24 mesiacov po prechodenebezpečenstva náhodnej skazy a náhodného zhoršenia produktov (§ 428 ods. 1 písm. c) Obchodného zákonníka).
Predchádzajúce ustanovenia sa nepoužijú v prípadoch, keď príslušné právne predpisy ustanovujú dlhšie premlčacie lehoty
a pre zodpovednosť za škodu vyplývajúcu z ujmy na živote alebo zdraví, ako aj pre zodpovednosť za škody spôsobenéúmyselným alebo hrubo nedbanlivým porušením povinnosti.
9. Ak je pre produkt dohodnutý určitý počet operácií alebo spínacích cyklov, táto dohoda platí len pokiaľ neuplynú lehoty
uvedené v článku VI. ods. 8. Ak sa dosiahne dohodnutý počet operácií alebo spínacích cyklov produktu pred uplynutím lehôtuvedených vyššie v článku VI. ods. 8, všetky nároky na plnenie a nároky z vád vyplývajúce z takejto dohody zanikajú. Dohoda ourčitom počte operácií alebo spínacích cyklov je platná len vtedy, ak sa výrobok používa v súlade s podmienkami popísanými v
príslušnom technickom liste alebo v príslušnom návode na použitie dodanom spolu s tovarom.

–2–896034.000.AA · SK · K22 · Replaces K20

VI. Záručné nároky – Reklamačné povinnosti

10. Nároky vyplývajúce z vád sú vylúčené okrem iného v prípadoch:- neuskutočnenia prehliadky tovaru riadne a včas, ako je popísané vyššie v časti VI. ods. 6 a VI. ods. 7,- dodatočnej úpravy tovaru zo strany nepovolanej osoby, okrem prípadu, že vada preukázateľne nebola dôsledkom takejtoúpravy,- vád, ktoré sa vyskytnú v dôsledku bežného opotrebovania, nesprávneho používania alebo nesprávneho skladovania, ktoré sú
v rozpore s určením.
11. Nárok na náhradu škody možno požadovať len v súlade s článkom VIII.

VII. Práva priemyselného vlastníctva a autorské práva – Vady vlastníctva
1. Pokiaľ nie je výslovne dohodnuté niečo iné medzi zmluvnými stranami, zaväzujeme sa, že v krajine kde sa tovar vyrába
alebo kde sa tovar dodáva nezasahuje tovar do práv priemyselného vlastníctva (ďalej len „práva priemyselného vlastníctva“)tretích osôb. Právami priemyselného vlastníctva v zmysle týchto Obchodných Podmienok sú patenty, úžitkové vzory, dizajnovépatenty, ochranné známky vrátane ich aplikácií, ako aj autorské práva. Pokiaľ voči vám tretia strana uplatní akékoľvek
oprávnené nároky z dôvodu porušenia práv priemyselného vlastníctva nami dodávanými výrobkami a službami, ktoré súvyužívané v súlade so zmluvou, zodpovedáme Vám výlučne počas lehoty uvedenej v časti VI. ods. 8 v nasledovnom rozsahu
a za nasledovných podmienok:
2. Podľa nášho výberu a na naše náklady buď (a) zabezpečíme pre dotknuté výrobky a služby právo na ich používanie, (b)zmeníme ich tak, aby nedochádzalo k zásahom do práv priemyselného vlastníctva tretích osôb, alebo (c) pristúpime k ichvýmene. Ak nám to nebude umožnené za primeraných podmienok, prináležia vám zákonné práva na odstúpenie od zmluvy
alebo primerané zníženie kúpnej ceny. Naša povinnosť k poskytnutiu náhrady škody sa riadi ustanovením čl. VIII.
3. Vyššie uvedené práva vám prináležia iba v prípade, pokiaľ ste nás o nárokoch uplatňovaných zo strany tretej osoby
bezodkladne písomne informovali, neuznali ste porušenie práv a boli nám ponechané všetky opatrenia potrebné na nápravu
alebo zmiernenie vzniknutého stavu.
4. Vaše nároky sú vylúčené, pokiaľ došlo k zásahu do práv priemyselného vlastníctva tretích osôb výlučne z dôvodu vášho
zavinenia.
5. Vaše nároky sú ďalej vylúčené vtedy, keď je zásah do práv priemyselného vlastníctva tretích osôb spôsobený vašimišpeciálnymi zadaniami alebo použitím tovaru či využitím služby, ktoré sme nemohli predvídať alebo tým, že naše plnenie bolo
dodatočne vami pozmenené bez nášho súhlasu.
6. Ďalšie alebo iné nároky ako tie, ktoré sú upravené v tomto čl. VII. voči nám, našim obchodným zástupcom alebo našim
subdodávateľom pri plnení našich záväzkov vzniknutých z dôvodu právnych vád sú vylúčené.
7. Pokiaľ v súvislosti s plnením zmluvných povinností vznikne dielo alebo stav, na ktorý sa vzťahujú práva priemyselného
vlastníctva, všetky tieto práva prináležia výlučne nám, okrem prípadu, kedy ste sa rozhodujúcim spôsobom podieľali na vzniku
tohto diela alebo stavu, resp. na nadobudnutí týchto práv. V takom prípade alebo vo všetkých ostatných prípadoch, v ktorých
vznikol stav alebo dielo chránené spoločnými právami priemyselného vlastníctva sme sa dohodli, že nám prináleží aspoň
bezodplatné, priestorovo, časovo a obsahovo neobmedzené nevýlučné právo na používanie tohto diela alebo stavu.

1. Zodpovedáme len za náhradu skutočnej škody a nevyhnutne vzniknutých nákladov - § 380 Obchodného zákonníka - (ďalej
len „náhrada škody“), v dôsledku vád dodávok alebo plnení alebo kvôli porušeniu iných zmluvných alebo nezmluvných
záväzkov, najmä tých, ktoré vyplývajú z nedovoleného konania, a to iba v prípade ak bola škoda spôsobená úmyselne alebo v
dôsledku hrubej nedbanlivosti. Horeuvedené obmedzenie zodpovednosti sa neuplatní pri škode, ktorej následkom je ujma na
zdraví alebo živote, pri škode z porušenia dodatočných záruk na tovar poskytnutých nad rámec zákonných povinností alebo
plynúcej z rizík spojených so zaobstaraním tovarov alebo služieb (procurement risk) alebo škode vzniknutej ako dôsledok
podstatného porušenia zmluvných povinností ako aj pri škode spôsobenej vadným výrobkom podľa osobitného zákona.
2. Náhrada škody spôsobená podstatným porušením zmluvných povinností je obmedzená v zmysle § 379 Obchodného
zákonníka na náhradu predvídateľných škôd, t. j. takých škôd, ktoré sme museli predpokladať pri uzatváraní zmluvy ako možný
následok porušenia povinností na základe nám známych okolností, pokiaľ nebola škoda spôsobená úmyselne alebo v dôsledku
hrubej nedbanlivosti a ak škoda nespočíva na ujme na zdraví alebo živote, nevznikla z porušenia dodatočných záruk na tovar
poskytnutých nad rámec zákonných povinností alebo nevyplynula z rizík spojených so zaobstaraním tovarov alebo služieb
(procurement risk) alebo nejde o škodu spôsobenú vadným výrobkom podľa osobitného zákona.
3. Typické predvídateľné zmluvné škody v zmysle článku VIII. ods. 2 sú:a) na jednu škodovú udalosť: škody maximálne do výšky nákupnej ceny dodaných výrobkov uvedených netto u dotknutej
zmluvy,b) na jeden kalendárny rok: škody maximálne do výšky čistého obratu, za ktorý ste u nás nakúpili výrobky za predchádzajúci
kalendárny rok. V prvom zmluvnom roku maximálne do výšky čistého obratu, za ktorý ste u nás nakúpili produkty až domomentu vzniku škodovej udalosti.
4. V žiadnom prípade za predvídateľné zmluvné škody v zmysle článku VIII. ods. 2 sa nepovažujú nepriame škody (napr.
škody, ktoré sú výsledkom prerušenia výroby, ušlý zisk).
5. Bez ohľadu na článok VIII. ods. 3 a článok VIII. ods. 4 pri určovaní výšky náhrady škody, ktorú vám máme zaplatiť titulomnáhrady škody, sa zohľadňuje naša ekonomická situácia, druh, rozsah a trvanie obchodného vzťahu, miera vášho zavinenia,
resp. zodpovednosti za vzniknutú škodu, (ne)splnenie povinností na zabránenie vzniku škody a zmiernenia jej následkov ataktiež je potrebné v náš prospech zohľadniť mimoriadne nepriaznivú situáciu vzťahujúcu sa na montáž výrobku. Najmä výkony,plnenia, náklady a výdavky, ktoré máme znášať, musia byť v primeranom pomere k hodnote dodaného výrobku.
6. Všetky obmedzenia zodpovednosti sa uplatnia v rovnakom rozsahu aj na osoby, za ktorých konanie zodpovedáme podľa
príslušných právnych predpisov.
7. Zmena dôkazného bremena vo váš neprospech nie je spojená s ustanoveniami tohto článku VIII.
8. Podstatné porušenie zmluvných povinností v zmysle čl. VIII. ods. 1 a čl. VIII. ods. 2 znamená porušenie tých zmluvných
povinností, bez ktorých splnenia nie je možné realizovať predmet zmluvy, a tiež porušenia zmluvy podľa § 345 ods. 2
Obchodného zákonníka.

–3–896034.000.AA · SK · K22 · Replaces K20

VIII. Zodpovednosť za škodu

IX. Ceny – cenová doložka
1.
2.

3.
4.

5.

Naše ceny sú uvedené netto a platia pre dodanie z dodacieho závodu. Náklady na balenie, prepravu a poistenie súúčtované zvlášť, pokiaľ nebolo medzi zmluvnými stranami výslovne dohodnuté niečo iné.
Ak v čase medzi uzatvorením zmluvy medzi zmluvnými stranami a dodaním objednaného tovaru dôjde k zmene cien
surovín a/alebo energií na výrobu objednaného tovaru v dôsledku zmien cien produktov a materiálov od pôvodnéhovýrobcu alebo v dôsledku zabezpečenia externých služieb od tretích strán na výrobu tovaru, je zmluvná strana oprávnená
zmeniť, znížiť alebo zvýšiť, úmerne ceny tovarov. Zmenu však možno vykonať len s ohľadom na tú časť ceny, ktorá
zodpovedá cenám za takéto materiály, produkty alebo služby.
V prípade objednávky, ktorej výsledná hodnota tovaru nepresahuje sumu 75,- EUR bez DPH, naša spoločnosť je
oprávnená požadovať prirážku vo výške 25,- EUR bez DPH.
V prípade uplatnenia práva na zmenu ceny, sa zaväzuje zmluvná strana o zmene cien jednotlivých komodít informovať
písomne druhú zmluvnú stranu na požiadanie, pričom uvedie úplne a pravdivo všetky informácie o zmene cienpríslušných komodít, ktoré ovplyvnili cenu tovaru.
Povinnosť poskytnutia informácií podľa predchádzajúceho bodu tohto článku nie je porušením obchodného tajomstva
našej spoločnosti.

X. Platobné podmienky – započítanie – záruky – Postúpenie
1. Pokiaľ nie je výslovne dohodnuté niečo iné medzi zmluvnými stranami, doba splatnosti za dodaný tovar je 14 dní od dátumu
vystavenia faktúry – doba splatnosti však neuplynie skôr ako bol druhej zmluvnej strane doručený tovar, za ktorý má byť
fakturovaná cena uhradená.
2. Započítanie vašich pohľadávok voči pohľadávkam našej spoločnosti je prípustné len vtedy, ak boli vaše pohľadávky z našej
strany uznané, sú nesporné alebo právoplatne určené alebo ak sú vo vzájomnom pomere k našim pohľadávkam.
3. Zádržné právo ste oprávnení uplatniť len v takom rozsahu, v akom je výška vašej pohľadávky a len pokiaľ ide o pohľadávkupodľa čl. X. ods. 2.
4. V odôvodnených prípadoch, ak sa vaša finančná situácia po uzavretí zmluvy zhorší, alebo ak po uzavretí zmluvy nastanú iné
skutočnosti alebo budú zistené ďalšie skutočnosti, ktoré odôvodňujú predpoklad, že náš nárok na vzájomné plnenie je ohrozený
vašou nedostatočnou spôsobilosťou na plnenie záväzku, sme oprávnení požadovať za dodaný tovar a poskytnuté služby
primerané zábezpeku a/alebo odvolať poskytnuté lehoty na platby aj pre iné pohľadávky. Ak nám v primeranej lehotenepredložíte nami požadovanú primeranú zábezpeku, sme oprávnení od zmluvy odstúpiť. Existujúce nároky vyplývajúce
z dovtedy vykonaných plnení zostávajú v celom rozsahu nedotknuté rovnako ako naše právo podľa § 326 ods. 1 Obchodného
zákonníka.
5. Postúpenie nárokov vyplývajúcich z tohto zmluvného vzťahu je prípustné len po našom predchádzajúcom písomnom
súhlase. Nárok na udelenie takéhoto súhlasu nie je možné uplatniť a jeho udelenie závisí iba od našej slobodnej vôle.

XI. Povinnosti v prípade ďalšieho predaja
V prípade ďalšieho predaja softvéru ste povinní dodržiavať platné právne predpisy v oblasti položiek s dvojakým použitím najmä
smernice EÚ o dvojakom použití (smernica EÚ č. 428/2009) a primeraným spôsobom upozorniť na túto skutočnosť svojichzákazníkov. Ak v dôsledku zavineného nedodržania predpisov podľa tohto článku XI. vznikne našej spoločnosti škoda alebonáklady, máme právo požadovať náhradu škody a úhradu nákladov, a rovnako ste povinní zbaviť nás akýchkoľvek nárokov,
ktoré si voči nám v tejto súvislosti uplatnia tretie osoby.

1. Naše výrobky sú elektrické spotrebiče, ktoré spadajú do pôsobnosti smernice 2012/19/EÚ (smernica OEEZ). Symbol
prečiarknutého odpadkového koša na našom zariadení znamená, že toto zariadenie sa nesmie likvidovať s iným komunálnym
odpadom, ale musí sa odovzdať oddelene na zber a recykláciu odpadu z elektrických a elektronických zariadení. Elektrické
spotrebiče môžu obsahovať nebezpečné komponenty, ktoré môžu pri nesprávnej likvidácii poškodiť životné prostredie a ľudské
zdravie. Separovaný zber zabezpečuje správne spracovanie, obnovu a opätovné použitie v súlade s platnou legislatívou
v oblasti odpadu. Za spätný zber a likvidáciu starého elektrického zariadenia zodpovedá výrobca alebo distribútor. Spätný zber alikvidáciu máme zmluvne zabezpečené prostredníctvom využívania medzinárodnej recyklačnej siete. Ak požadujete zariadenie
vrátiť, kontaktujte, prosím, našu spoločnosť. Používateľ pred vrátením zariadení odstráni batériu zo zariadení tak, aby bola bez
najmenších technických zásahov a zabezpečí výmaz osobných údajov nachádzajúcich sa v zariadení. V súlade s čl. 13 ods. 2
smernice 2012/19/EÚ znášajú náklady na likvidáciu odpadu z elektrických a elektronických zariadení naši zákazníci, ak nie je
dohodnuté inak.
2. Naše zariadenia môžu obsahovať batérie, ktoré sú zvyčajne z technických príčin napevno inštalované v zariadeniach aužívateľ ich nemôže odstrániť. Ich odstrániteľnosť kvalifikovaným personálom nezávislým od nás je zaručená. Niektoré z našichzariadení obsahujú aj vymeniteľné batérie. Použité batérie sa odovzdávajú, pričom môžete tak bezplatne urobiť na zberných
miestach obcí a v maloobchodných predajniach v množstvách obvyklých pre domácnosti alebo kontaktujte našu spoločnosť.
Symbol prečiarknutého smetného koša na batérii zariadenia znamená, že batérie a nabíjateľné batérie nesmiete vyhadzovať donetriedeného odpadu. Batérie a nabíjateľné batérie sú tiež označené chemickým symbolom príslušnej znečisťujúcej látky, ktorú
obsahujú. V tejto súvislosti sú batérie obsahujúce viac ako 0,0005 % hmotnosti ortuti, viac ako 0,002 % hmotnosti kadmia alebo
viac ako 0,004 % hmotnosti olova označené chemickými symbolmi kovov (Cd pre kadmium, Pb pre olovo, Hg pre ortuť). Použité
batérie môžu obsahovať znečisťujúce látky, ktoré môžu poškodiť životné prostredie alebo ľudské zdravie, ak nie sú správne
skladované a likvidované. Batérie však obsahujú aj dôležité zložky a suroviny, ktoré sa dajú recyklovať, a preto je spätný zber arecyklácia použitých batérií mimoriadne dôležitá pre životné prostredie a naša spoločnosť má záujem podieľať sa na spätnom
zbere a zbere batérií.
3. Náklady na prepravu v súvislosti so spätným zberom podľa tohto článku znáša používateľ zariadení. Náklady na prepravný
obal znáša taktiež používateľ. Ak sme na to povinní podľa príslušných právnych predpisov, prepravný obal vám bude vrátený na
vaše náklady a len na základe vašej žiadosti.

–4–896034.000.AA · SK · K22 · Replaces K20

XII. Vrátenie elektronických zariadení – Vrátenie batérií – Vrátenie obalov

XIII. Miesto plnenia – miesto príslušnosti súdov – rozhodné právo
1. Miestom plnenia všetkých povinností vyplývajúcich zo zmluvného vzťahu pokiaľ nebolo medzi zmluvnými stranami
dohodnuté niečo iné je sídlo našej spoločnosti v Bratislave.
2. Zmluvné strany sa dohodli, že(a) pre právne spory, ktoré spadajú do vecnej príslušnosti okresných súdov je príslušný všeobecný súd našej spoločnosti a(b) pre právne spory, ktoré spadajú do vecnej príslušnosti krajských súdov je príslušný všeobecný súd našej spoločnosti.
Pokiaľ nebolo medzi zmluvnými stranami výslovne dohodnuté niečo iné, sme oprávnení, podľa svojho uváženia a výberu, podať
žalobu v mieste sídla vašej spoločnosti.
3. Pokiaľ nebolo medzi zmluvnými stranami dohodnuté niečo iné, vzťah medzi zmluvnými stranami sa spravuje ustanoveniami
slovenského práva.
Dodatočné podmienky týkajúce sa softvéru
Pre používanie samostatne zakúpeného softvéru („Softvér ako produkt“) platia a prednostne sa uplatňujú naše podmienky
upravujúce licencovanie štandardného softvéru za poplatok alebo naše podmienky upravujúce bezplatné licencovanieštandardného softvéru alebo naše podmienky týkajúce sa úpravy štandardného softvéru (prispôsobenia) za poplatok. Pokiaľ je
softvér (ďalej len „Softvér“) súčasťou dodávky produktu a Softvér je sprístupnený na používanie, či už za úhradu alebo
bezplatne, platia okrem iného nasledujúce ustanovenia. V prípade kolízie medzi vyššie uvedenými ustanoveniami anasledujúcimi ustanoveniami, pokiaľ ide o softvér, budú mať prednosť nasledujúce ustanovenia:

1. Poskytujeme vám nevýhradné právo na používanie Softvéru. Rozsah používania je popísaný v technickom liste alebo v
návode na použitie patriaceho k príslušnému softvéru. Užívacie právo je obmedzené na dohodnutú dobu; v prípade
neexistencie takejto dohody je právo na používanie časovo neobmedzené.
2. Softvér smiete používať výhradne s hardvérom uvedeným v technickom liste alebo v návode na použitie, v prípade absencie
takéhoto odkazu je použitie obmedzené na príslušný Produkt dodaný spolu so Softvérom. Používanie Softvéru na akomkoľvek
inom zariadení vyžaduje náš predchádzajúci písomný súhlas; v prípade zavineného porušenia tejto povinnosti sme oprávnenípožadovať primeranú dodatočnú odmenu. Ďalšie nároky tým nie sú dotknuté.
3. Ak sa v technickom liste alebo v návode na používanie odkazuje na viacero zariadení, môžete Softvér súčasne používať iba
na jednom z týchto zariadení (jednoduchá licencia), pokiaľ nebola výnimočne dohodnutá multilicencia (pozri časť XIV. ods.11).
Ak pre konkrétne zariadenie existuje viac ako jedno pracovisko, v ktorom je možné Softvér používať nezávisle od ostatných
pracovísk, jednoduchá licencia sa vzťahuje len na jedno pracovisko.
4. Softvér bude poskytovaný na užívanie výlučne v strojovo čitateľnom formáte (objektový kód).
5. Z daného softvéru ste oprávnení vytvoriť iba jednu kópiu Softvéru používanú výhradne na účely zálohovania (záložná kópia).
Akékoľvek iné rozmnožovanie softvéru je povolené len na základe výnimočne dohodnutej multilicencie.
6. Okrem výnimiek uvedených v ustanoveniach Autorského zákona, nie ste oprávnení upravovať, de-kompilovať, prekladať
alebo izolovať časti Softvéru. Z dátového média nesmiete odstrániť alfanumerické ani iné identifikátory, a tieto identifikátory
musíte preniesť nezmenené do akejkoľvek záložnej kópie.
7. Udeľujeme vám právo – ktoré je v prípade závažného dôvodu odvolateľné – právo na prenos používateľských práv kSoftvéru na tretiu osobu. Právo na prenos používateľských práv k Softvéru možno previesť len spolu s Produktom, ktorý ste si
od nás zakúpili spolu so Softvérom. Ak sa právo na používanie Softvéru prevedie na tretiu osobu, ste povinní zabezpečiť, aby
právo na používanie udelené tretej osobe neprekračovalo rozsah práv na používanie Softvéru vám udelených podľa týchto
Obchodných Podmienok a technického listu alebo návodu na použitie. Taktiež ste povinní zabezpečiť, aby tretia osobadodržiavala rovnaké povinnosti vyplývajúce pre vás z týchto Obchodných Podmienok. Pri prenose Softvéru si nesmiete
ponechať žiadne kópie Softvéru.
8. Nie ste oprávnení na poskytovanie sublicencie.
9. Ak poskytujete Softvér tretej osobe, ste zodpovední za dodržanie všetkých exportných požiadaviek v súvislosti s vývozom
softvéru; v prípade zavineného porušenia povinností za vzniknuté povinnosti a nároky v dôsledku takéhoto porušenia
nezodpovedáme.
10. V rozsahu, v akom je vám poskytnutý Softvér, ku ktorému máme len odvodené práva na používanie (softvér tretích strán),ustanovenia tejto časti XIV. majú prednosť pred podmienkami používania dohodnutými medzi nami a naším poskytovateľom
licencie. V rozsahu, v akom sme vám poskytli Softvér s otvoreným zdrojovým kódom, ustanovenia tejto časti XIV. majú prednosť
pred podmienkami používania Softvéru s otvoreným zdrojovým kódom. V technickom liste alebo v návode na použitie
upozorníme, či existuje softvér tretích strán alebo softvér s otvoreným zdrojovým kódom a príslušné podmienky používania
sprístupníme na základe vášho požiadania. Pri porušení týchto podmienok používania z vašej strany je oprávnený aj
poskytovateľ licencie uplatňovať nároky a práva z toho vyplývajúce vo vlastnom mene.
11. Používanie Softvéru na viac ako jednom zariadení alebo súčasne na viac ako jednom pracovisku si vyžaduje dohodu oužívacom práve osobitne pre každé zariadenie, pracovisko. To isté platí, ak sa Softvér používa v sieťach, aj keď Softvér nie je
na tento účel kopírovaný. S ohľadom na situácie uvedené vyššie (ďalej len „multilicencia“) sa prednostne použijú nasledujúce
ustanovenia (a) a (b) pred ustanoveniami článku XIV. ods. 1 až XIV. ods. 10:a) multilicencia vyžaduje, aby sme výslovne písomne potvrdili počet prípustných kópií, ktoré si môžete urobiť zo Softvéru, apočet zariadení, resp. pracovísk, na ktorých možno Softvér používať. Článok XIV. ods.7 sa vzťahuje na multilicencie za
predpokladu, že ich môžete previesť na tretie osoby iba vtedy, ak sú prevedené ako celok spolu so všetkými zariadeniami, naktorých je povolené používanie Softvéru.
b) musíte dodržiavať pravidlá poskytované spolu s multilicenciou. Rovnako musíte viesť záznamy o mieste pobytu všetkých
vytvorených kópií a na požiadanie tieto záznamy predložiť.

XV. Prechod rizika a nebezpečenstva
Ak je Softvér poskytovaný prostredníctvom elektronických komunikačných médií (napr. cez internet), riziko náhodného zničenia
alebo náhodného poškodenia prechádza na vás, keď Softvér opustí sféru nášho vplyvu (napr. pri sťahovaní).

–5–896034.000.AA · SK · K22 · Replaces K20

XIV. Práva na používanie

XVI. Povinnosti vyplývajúce zo spolupôsobenia, spolupráce a zodpovednosti za škodu
1. Zaväzujete sa prijať všetky požadované a primerané opatrenia na zabránenie vzniku alebo obmedzenie škôd v súvislosti spoužívaním Softvéru. Predovšetkým sa zaväzujete pravidelne zabezpečiť zálohovanie programov a údajov.
2. V prípade ak zavinene porušíte túto povinnosť, nenesieme zodpovednosť za žiadne dôsledky z toho vyplývajúce; to platínajmä pri náhrade stratených alebo poškodených dát alebo programov. Zmena dôkazného bremena vo váš neprospech nie je
spojená s vyššie uvedeným ustanovením.

XVII. Záručné nároky
1. Zmluvné strany berú na vedomie, že pri softvéri sa predpokladajú isté chyby, resp. odchýlky; to platí aj pre Softvér, na ktorý
sa vzťahujú tieto podmienky.
2. Nároky vyplývajúce z vád vzťahujúcich sa k Softvéru zanikajú v lehote 12 mesiacov po prechode rizika náhodného zániku
a náhodného poškodenia Softvéru. Vyššie uvedené ustanovenia sa nepoužijú v prípadoch, keď príslušné právne predpisy
stanovujú dlhšie lehoty a v prípade zodpovednosti za škodu s následkom ujmy na živote alebo zdraví, ako aj pre zodpovednosť
za škody spôsobené úmyselným alebo hrubo nedbanlivým porušením povinnosti.
3. Za vady Softvéru sa považujú len reprodukovateľné odchýlky od špecifikácií upravených v technickom liste alebo v návode
na použitie a ktoré boli vami preukázané. Vada nejestvuje, keď sa nevyskytuje v poslednej najnovšej verzii Softvéru, ktorý vám
bol dodaný a ktorého použitie je prijateľné.
4. Nároky vyplývajúce z vád nevznikajú v nasledujúcich prípadoch:škody spôsobené nesprávnym alebo protiprávnym zaobchádzaním so Softvérom,škody spôsobené konkrétnymi vonkajšími vplyvmi, ktoré nie sú predpokladané v zmluve,úpravy vykonané vami alebo tretími stranami a akékoľvek dôsledky z nich vyplývajúce,

softvérové rozšírenia vytvorené vami alebo treťou stranou prostredníctvom nami poskytnutého rozhrania,nekompatibilita Softvéru s vaším prostredím na spracovanie údajov.
5. Nárok na dodatočné plnenie v súvislosti so Softvérom je možné uspokojiť nasledovne: ako náhradu vám poskytnemeaktualizáciu alebo novú verziu Softvéru, ak je nám k dispozícii alebo ak je možné ju zaobstarať s vynaložením primeranéhoúsilia a nákladov.

XVIII. Práva priemyselného vlastníctva a autorské práva – Vady vlastníctva
Ak si tretia strana voči vám uplatní nároky vyplývajúce z porušenia práv na ochranu Softvéru, nesieme zodpovednosť v rozsahupodľa článku VII. a počas lehoty uvedenej v článku XVII.

896034.000.AA · SK · K22 · Replaces K20

Balluff Slovakia, s.r.o.
Mlynské nivy 73
821 05 Bratislava
Slovensko
Telefón +421 2 6720 0061
info@balluff.sk
www.balluff.com–6–